229. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 1039072/790/Α0012 της 30 Απρ./13 Μαΐου 2002 (ΦΕΚ Β΄582) Χρόνος υποβολής του ειδικού σημειώματος υπολογισμού των ακαθάριστων εσόδων για τη φορολογία του εισοδήματος και το Φ.Π.Α., ανά τριετία. Έχοντας υπόψη: 1.Τις διατάξεις των παραγράφων 2 και 3 του άρθρου 6 του Ν. 2753/1999 (ΦΕΚ 249 Α) όπως ισχύει μετά την τροποποίηση του με την παράγραφο 10 του άρθρου 15 του νόμου 2992/20.3.2002 (ΦΕΚ 54 Α). 2.Τις 1097441/5278/7668/0014/ΠΟΛ 1242/ 19.10. 2001 και 1013666/891/198/0014 ΠΟΛ 1060/13.2. 2002 Αποφάσεις του Υφυπουργού Οικονομικών. 3.Την 1028679/558/Α0012/26.3.2002 Απόφαση του Υφυπουργού Οικονομικών. 4.Την 1100383/1330/Α006/31.10.2001 (ΦΕΚ 1485 Β΄) κοινή απόφαση του Πρωθυπουργού και του Υπουργού Οικονομικών με την οποία αναθέτονται αρμοδιότητες του Υπουργού Οικονομικών στους Υφυπουργούς Οικονομικών. 5.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.(Παρατίθεται στον Τόμ. 28Α σελ. 358,81954). 2.Η υποβολή των συμπληρωματικών δηλώσεων φορολογίας εισοδήματος με συνημμένο σ' αυτές το ειδικό σημείωμα υπολογισμού των ακαθαρίστων εσόδων για τη φορολογία εισοδήματος: α)Των Νομικών Προσώπων των άρθρων 64 και 107 του Ν. 2238/1994, μπορεί να πραγματοποιηθεί μέχρι και 15 Μαΐου 2002, της υποβολής αυτής θεωρούμενης ως εμπρόθεσμης. Με την υποβολή της δήλωσης καταβάλλεται η πρώτη δόση του αναλογούντος φόρου. Η δεύτερη δόση καταβάλλεται μέχρι 31 Μαΐου και ακολουθούν ανά μήνα οι επόμενες. β)Των φυσικών Προσώπων του άρθρου 62 του Ν. 2238/1994, μπορεί να πραγματοποιηθεί μέχρι και 15 Μαΐου 2002, της υποβολής αυτής θεωρούμενης ως εμπρόθεσμης. Σημειώνεται, σε όσες περιπτώσεις από τις διατάξεις του άρθρου 62 του Ν. 2238/1994, η αρχική δήλωση του οικ. έτους 2002 πρέπει να υποβληθεί μετά τις 15 Μαΐου 2002, η συμπληρωματική δήλωση θα υποβληθεί μαζί με την αρχική, μέσα στην προβλεπόμενη προθεσμία υποβολής της αρχικής δήλωσης.  Σελ. 194,810 Τεύχος 1445 Σελ. 80 3.Σε περίπτωση υποβολής των ειδικών σημειωμάτων υπολογισμού των ακαθάριστων εσόδων των ανωτέρω περιπτώσεων 1 και 2α', μετά τις 15 Μαΐου 2002 υπολογίζεται η νόμιμη προσαύξηση, στο σύνολο του αναλογούντος φόρου, η οποία καταβάλλεται με την υποβολή του ειδικού σημειώματος. Επίσης κατά την υποβολή του σημειώματος αυτού, καταβάλλονται και οι αντίστοιχες δόσεις που έχουν καταστεί ληξιπρόθεσμες, από την καταληκτική ημερομηνία υποβολής της 29.4.2002. 4.Για τα Φυσικά Πρόσωπα που θα υποβάλλουν μετά τις 15 Μαΐου 2002 τα ειδικά σημειώματα υπολογίζονται οι νόμιμες προσαυξήσεις που θα καταβληθούν με την πρώτη δόση, ενώ στη περίπτωση που θα υποβληθούν μετά την 30/9/2002, οι προσαυξήσεις και ο κύριος φόρος καταβάλλονται εφάπαξ. 27.Β.ε.229 Φόρος Εισοδήματος Φυσικών και Νομικών Προσώπων 